Páll Matthíasson , forstjóri Landspítalans , segir mikilvægt að ræða opinskátt um þann vanda sem sjálfsvíg eru og beina sjónum að orsökum og leiðum til forvarna . Síðustu vikur hafa verið starfsmönnum Landspítalans þungbærar . Þetta segir Páll Matthíasson í forstjórapistli sem birtist á vef Landspítalans í dag . Með stuttu millibili urðu tvö andlát á geðsviði Landspítala . „ Okkur á Landspítala er öllum brugðið , “ skrifar Páll . Segir að slík atvik kalli ávallt á ítarlega skoðunAð því er fram kemur í pistlinum tilkynnir Landspítali öll atvik af þessu tagi til lögreglu og Embættis landlæknis . „ Það er sjálfstæð ákvörðun þessara embætta hvort frekari skoðunar eða rannsókna er þörf af þeirri hálfu . Hvað Landspítala varðar kalla slík atvik ávallt á sérstaka og ítarlega skoðun . Við munum flýta skoðun á þessum atvikum eftir því sem unnt er . Markmið slíkrar greiningar er að vinna að umbótum á starfi spítalans , “ skrifar Páll . Segir hann að vinna sé hafin að úrbótum hvað húsnæði geðsviðs varðar , en aðrar úrbætur bíði niðurstöðu greiningar . „ Sjálfsvíg eru ekki tabú og við eigum að ræða þann vanda opinskátt á breiðum grunni “ Segir Páll jafnframt að mikilvægt sé að hlúa betur að börnum í uppvextinum og að snemmbær inngrip í fíknivanda séu afar mikilvæg sem og meðferð geðsjúkdóma . „ Sjálfsvíg eru ekki tabú og við eigum að ræða þann vanda opinskátt á breiðum grunni og beina sjónum rakleiðis að orsökum og leiðum til forvarna . “ Landspítali gegnir lykilhlutverki í geðheilbrigðisþjónustuPáll segir að Landspítali gegni lykilhlutverki í geðheilbrigðisþjónustu hér á landi . „ Þar sinnum við veikustu einstaklingunum með sama hætti og við sinnum veikustu sjúklingunum innan annarra sérgreina . Auk geðgjörgæsludeildar , legudeilda , samfélagsteyma , göngu - og dagdeilda bjóðum við bráðaþjónustu allan sólarhringinn , “ skrifar hann . Segir hann að þá þjónustu megi nálgast í geðdeildarhúsi Landspítala við Hringbraut á virkum dögum frá 12 - 19 og 13 - 17 um helgar og helgidaga . Á öðrum tímum sólarhringsins er móttaka á bráðamóttöku Landspítala í Fossvogi .